Moodul
Sisukord
Register 🔎︎

# XForms-dokumendid

XForms on uus World Wide Web Consortiumi poolt loodud veebivormide tüüp. XForms mudel on kirjeldatud XML-is. Mudel kasutab erinevaid sektsioone, et kirjeldada, mida vorm teeb ja kuidas vorm välja näeb. XFormsi spetsifikatsiooniga saab tutvuda aadressil http://www.w3.org/MarkUp/Forms/.

## XForms-dokumentidega töötamine

LibreOffice'is on XForms-dokument Writeri dokumendi eriliik. XForms-dokumendi koostamise režiimis saab kasutada täiendavaid tööriistaribasid ja paane.

Pärast XForms-dokumendi koostamist ja salvestamist saab selle avada, täita vormi ja saata andmed serverile.

## Uue XForms-dokumendi loomiseks

1. Vali Fail - Uus - XForms-dokument.

   XForms-dokumendi koostamise aken avaneb tühjas Writeri dokumendis.

2. Koosta vorm.

- Lisa juhtelement, vali omaduste brauseris vaikimisi mudel ja lisa seoselause.

- Lisa andmete navigaatoris element isendile.

- Laadi uus isend XML-failist ja lisa vastavatele XML-elementidele või atribuutidele juhtelemendid.

## XForms-dokumendi avamiseks

- Vali Fail - Ava ja vali XForms-dokument. XForms-dokumentidel on sama laiend, mis Writeri tekstidokumentidelgi (*.odt).

## XForms-dokumendi redigeerimiseks

Ava XForms-dokument ja kasuta järgnevaid tööriistaribasid ja aknaid:

- Vormi koostamise tööriistariba

- Vormi juhtelementide tööriistariba

- Andmete navigaator

- Vormi navigaator